ΓΡΑΠΤΗ ΕΡΩΤΗΣΗ P-2829/00

υποβολή: Dorette Corbey (PSE) προς την Επιτροπή

(4 Σεπτεμβρίου 2000)

Θέμα: Προσωρινή έγκριση ορισμένων φυτοπροστατευτικών προϊόντων (άρθρο 15 του κανονισμού 451/2000)

Ο κανονισμός EK/451/2000(1) ρυθμίζει την εφαρμογή της δεύτερης και τρίτης φάσης της οδηγίας για τα φυτοπροστατευτικά προϊόντα (91/414/EOK)(2). Στην δεύτερη παράγραφο του άρθρου 15 του κανονισμού ορίζεται ότι μπορούν να λαμβάνονται προσωρινά μέτρα για την έγκριση ορισμένων παρασιτοκτόνων εάν είναι αποδεδειγμένη από τεχνικής απόψεως η ανάγκη χρησιμοποίησης αυτών των προϊόντων και εάν δενφίστανται αποτελεσματικές εναλλακτικές λύσεις.

1. Ποιοι είναι οι λόγοι και ποιος είναι ο σκοπός της δεύτερης παραγράφου του άρθρου 15 του προαναφερομένου κανονισμού;

2. Θεωρεί η Επιτροπή ότι έχει το δικαίωμα, βάσει του άρθρου 15, να επιτρέπει στα κράτη μέλη να εγκρίνουν φυτοπροστατευτικά προϊόντα που δεν πληρούν τα κριτήρια όπως αυτά ορίζονται στις ενιαίες αρχές που διέπουν την εμπορία φυτοπροστατευτικών προϊόντων;

3. Εάν ναι, συμφωνεί η Επιτροπή ότι τούτο αντιβαίνει στις σχετικές οδηγίες και ότι απαιτείται τροποποίηση των οδηγιών;

4. Εάν η Επιτροπή θέλει να δημιουργήσει νομική βάση για προσωρινά μέτρα, με ποιο τρόπο προτίθεται να διασφαλίσει ότι προσωρινά μέτρα δεν θα λαμβάνονται για οικονομικούς λόγους;

5. Με ποιο τρόπο προτίθεται η Επιτροπή να διασφαλίσει ότι προσωρινά μέτρα δεν θα παρεμποδίζουν, αλλά αντίθετα θα προάγουν καινοτόμες ενέργειες;

6. Γνωρίζει η Επιτροπή το σχέδιο νόμου της ολλανδικής κυβέρνησης που τροποποιεί το νόμο περί των φυτοπροστατευτικών προϊόντων του 1962 (φυτοπροστατευτικά προϊόντα των οποίων η χρήση επιβάλλεται στο γεωργικό τομέα) (27076); Στο εν λόγω σχέδιο νόμου προτείνεται μεταξύ άλλων η έγκριση ή η διατήρηση παρασιτοκτόνων που είναι απαραίτητα στη γεωργία. Η Ολλανδία είναι το μόνο κράτος μέλος που πρόκειται να εφαρμόσει αυτό το κριτήριο. Το κριτήριο αυτό συνάδει με την ευρωπαϊκή νομοθεσία σήμερα και στο εγγύς μέλλον; Θεωρεί η Επιτροπή ότι και άλλα κράτη μέλη θα ακολουθήσουν το παράδειγμα της Ολλανδίας;

(1) ΕΕ L 55 της 29.2.2000, σελ. 25.

(2) ΕΕ L 230 της 19.8.1991, σελ. 1.

Απάντηση του κ. Byrne εξ' ονόματος της Επιτροπής

(29 Σεπτεμβρίου 2000)

1.-2. Η οδηγία του Συμβουλίου 91/414/ΕΟΚ της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων καθορίζει ένα εναρμονισμένο πλαίσιο για την έγκριση, τη διάθεση στην αγορά, τη χρήση και τον έλεγχο φυτοπροστατευτικών προϊόντων στην Κοινότητα.

Μία από τις βασικές αρχές της οδηγίας είναι η κατάρτιση κοινοτικού καταλόγου εγκεκριμένων δραστικών ουσιών στο παράρτημα Ι της οδηγίας.

Στο άρθρο 8 (2) της οδηγίας 91/414/ΕΟΚ προβλέπεται η δυνατότητα παρέκκλισης για την περίοδο 12 ετών (έως τις 25 Ιουλίου 2003) για να συνεχίσουν τα κράτη μέλη να εγκρίνουν φυτοπροστατευτικά προϊόντα που περιέχουν δραστικές ουσίες οι οποίες δεν συμπεριλαμβάνονται στο παράρτημα Ι της οδηγίας με βάση τις γενικές απαιτήσεις ασφάλειας του άρθρου 4 της οδηγίας και τις απαιτήσεις εθνικών δεδομένων. Κατά τη διάρκεια της περιόδου αυτής η Επιτροπή θα εφαρμόσει πρόγραμμα βαθμιαίας εξέτασης των δραστικών ουσιών. Μέχρι τον Ιούλιο του 2001 η Επιτροπή θαποβάλει στο Κοινοβούλιο και στο Συμβούλιο μια έκθεση προόδου σχετικά με το πρόγραμμα. Ανάλογα με τα συμπεράσματα της έκθεσης αυτής ενδέχεται να αποφασιστεί η παράταση, για ορισμένες ουσίες, της προαναφερόμενης προθεσμίας για ένα χρονικό διάστημα που πρέπει να καθοριστεί.

Ο κανονισμός της Επιτροπής (ΕΟΚ) 3600/92 της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά(1), προβλέπει την αξιολόγηση ενός πρώτου καταλόγου με 90 σημαντικές δραστικές ουσίες η χρησιμοποίηση των οποίων είναι ευρέως διαδεδομένη στη γεωργία. Πράγματι,πολογίζεται ότι αυτές οι 90 ουσίες αντιστοιχούν σε ποσοστό ύψους 30 % περίπου της συνολικής χρήσης φυτοπροστατευτικών προϊόντων στη γεωργία. Αυτό το πρόγραμμα κατέστησε δυνατή την ανάπτυξη πραγματογνωμοσύνης και τη δημιουργία αμοιβαίας εμπιστοσύνης ανάμεσα στα κράτη μέλη και στην Επιτροπή. Το πρόγραμμα αυτό συνεχίζεται.

Ο κανονισμός της Επιτροπής (ΕΚ) 451/2000 της 28ης Φεβρουαρίου 2000 για καθορισμό των λεπτομερειών εφαρμογής της δεύτερης και τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου προβλέπει την εξέταση των περισσότερων κατάλοιπων των δραστικών ουσιών σε διάφορες βαθμίδες. Η βιομηχανίαποχρεώνεται να τηρήσει αυστηρά τις προθεσμίες ότανποβάλλει αίτηση για τη χρήση αυτών των δραστικών ουσιών.

Αναμενόταν να μειωθεί σημαντικά η διάθεση στην αγορά ορισμένων δραστικών ουσιών, επειδή η βιομηχανία δεν θα ήταν πρόθυμη να αγωνιστεί για τη διατήρηση όλων των δραστικών ουσιών που διατίθενται ακόμη στην αγορά. Στο μεταξύ το γεγονός αυτό έχει επικυρωθεί, εφόσον για τουλάχιστον 200 δραστικές ουσίες δεν προβλέπεται να καταβληθούν προσπάθειες για τη διατήρησή τους. Πιο οριστικά αποτελέσματα θα διατίθενται στα τέλη Δεκεμβρίου 2000 και θα συμπεριλαμβάνονται στην έκθεση προόδου της Επιτροπής.

Ο κανονισμός προβλέπει επίσης ότι για τις δραστικές ουσίες για τις οποίες δεν έχουνποβληθεί δεόντως αιτήσεις για τη χρήση τους, η Επιτροπή θα εγκρίνει κανονισμό σύμφωνα με το οποίο δεν θα συμπεριλαμβάνονται τέτοιες ουσίες στο παράρτημα Ι και τα κράτη μέλη θαποχρεώνονται να αποσύρουν από την αγορά έως τις 25 Ιουλίου 2003 τα φυτοπροστατευτικά προϊόντα που περιέχουν τέτοιες δραστικές ουσίες.

Η απόσυρση πολυάριθμων δραστικών ουσιών από την αγορά σε μικρό χρονικό διάστημα ενδέχεται να δημιουργήσει προβλήματα, π.χ. επειδή δεν θα διατίθεται κανένα φυτοπροστατευτικό προϊόν για ορισμένες καλλιέργειες ή για αποτελεσματικό τρόπο φυτοπροστασίας. Για να κερδίσουμε χρόνο ώστε να αναπτυχθούν εναλλακτικές λύσεις, στην αναθεώρηση του κανονισμού προβλέπεται ότι, η Επιτροπή, εάν είναι ανάγκη και ανάλογα με την περίσταση, ενδέχεται να λαμβάνει προσωρινά τα κατάλληλα μέτρα, εάνπάρχουν πρόσθετες τεχνικές αποδείξεις ότι η περαιτέρω χρήση μιας δραστικής ουσίας αποτελεί ουσιαστική ανάγκη και ότι δενπάρχει αποτελεσματική εναλλακτική λύση.

3.-5. Η Επιτροπή, κατά την προετοιμασία των προτάσεων για τηνλοποίηση του άρθρου 15 του κανονισμού (ΕΚ) 451/2000, εξετάζει τη νομική βάση για προσωρινά μέτρα αυτού του είδους. Οι εργασίες για την προετοιμασία αυτών των προσωρινών μέτρων θα συνεχίζονται μόνον αν το πρόβλημα είναι αποδεδειγμένα πολύ σοβαρό.

6. Η Επιτροπή γνωρίζει τη πρόταση για την τροποποίηση της νομοθεσίας των Κάτω Χωρών σχετικά με τα φυτοπροστατευτικά προϊόντα. Οι Κάτω Χώρες μπορούν να συνεχίσουν να εφαρμόζουν εθνικά κριτήρια μέχρις ότου ληφθεί κοινοτική απόφαση για τις δραστικές ουσίες βάσει της οποίας πρέπει να εφαρμόζονται ενιαία κριτήρια. Η Επιτροπή δεν γνωρίζει κατά πόσο άλλα κράτη μέλη πρέπει να εφαρμόζουν τα ίδια κριτήρια όπως αυτά που προτείνουν οι Κάτω Χώρες.

(1) ΕΕ L 366 της 5.12.1992.